बसंतपुर में शराब की अवैध बिक्री के खिलाफ एएसपी से की शिकायत
बसंतपुर वार्ड में शराब की अवैध बिक्री की शिकायत एएसपी शशिमोहन सिंह से हुई। वार्डवासियों ने शराब कोचियों पर कार्रवाई की मांग की है। इस पर एएसपी सिंह ने उन्हें जल्द कार्रवाई के लिए आश्वस्त किया है।
महासचिव आसिफ अली के साथ पहुंचे वार्डवासियों ने बताया कि बसंतपुर क्षेत्र के शिकारी मोहल्ला व क्लब चौक एरिया में शराबियों का जमावड़ा लगा रहता है। इस क्षेत्र में नाबालिग बच्चे व वहां से गुजरने वाली महिलाएं शराबियों की छींटाकशी का शिकार हो रही है। खुलेआम हो रही शराब बिक्री के चलते पूरे मोहल्ले का माहौल खराब हो गया है। उन्होंने तत्काल कार्रवाई करते हुए शराब बिक्री बंद कराने की मांग की है। इस पर एएसपी सिंह ने क्षेत्र में गश्त बढ़ाते हुए आरोपियों पर कार्रवाई की बात कही है। इस दौरान निर्मला पाल, चंदा बैरागी, माधुरी बाई, मधुबाई, गंगाबाई, ख्यासीन बाई, सोनीया, पुनाराम यादव, सुरेन्द्र साव, विनोद यादव, गोलू यादव सहित बड़ी संख्या में वार्डवासी मौजूद थे।
राजनांदगांव. एएसपी शशिमोहन सिंह से अवैध शराब की बिक्री की शिकायत करते हुए वार्डवासी।
hin_Deva hin_Deva hin_Deva hin_Deva